Document ID: 32004L0111

ΟΔΗΓΊΑ 2004/111/ΕΚ ΤΗΣ ΕΠΙΤΡΟΠΉΣ
της 9ης Δεκεμβρίου 2004
για ένατη προσαρμογή στην τεχνική πρόοδο της οδηγίας 94/55/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (1), και ιδίως το άρθρο 8,
Εκτιμώντας τα ακόλουθα:
(1)
Τα παραρτήματα Α και Β της οδηγίας 94/55/ΕΚ παραπέμπουν στα παραρτήματα Α και Β της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (ADR), όπως αυτή εφαρμόζεται από 1ης Ιουλίου 2003.
(2)
Η συμφωνία ADR επικαιροποιείται ανά διετία. Κατά συνέπεια, μια τροποποιημένη εκδοχή της θα εφαρμόζεται από 1ης Ιανουαρίου 2005, με μεταβατική περίοδο που θα λήγει στις 30 Ιουνίου 2005.
(3)
Ως εκ τούτου, είναι αναγκαίο να τροποποιηθούν τα παραρτήματα Α και Β της οδηγίας 94/55/ΕΚ.
(4)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τη μεταφορά επικίνδυνων εμπορευμάτων, η οποία προβλέπεται στο άρθρο 9 της οδηγίας 94/55/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Α και Β της οδηγίας 94/55/ΕΚ τροποποιούνται ως ακολούθως:
1)
Το παράρτημα A αντικαθίσταται από το ακόλουθο κείμενο:
«Στις διατάξεις του παραρτήματος Α στην ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR), οι οποίες εφαρμόζονται από 1ης Ιανουαρίου 2005, οι όροι “αντισυμβαλλόμενο μέρος” αντικαθίστανται από τους όρους “κράτος μέλος”.
Το κείμενο των τροπολογιών της έκδοσης 2005 του παραρτήματος Α στην ADR δημοσιεύεται το νωρίτερο δυνατό σε όλες τις επίσημες γλώσσες της Κοινότητας.»
2)
Το παράρτημα Β αντικαθίσταται από το ακόλουθο κείμενο:
«Στις διατάξεις του παραρτήματος Β στην ευρωπαϊκή συμφωνία για τις διεθνείς οδικές μεταφορές επικίνδυνων εμπορευμάτων (ADR), οι οποίες εφαρμόζονται από 1ης Ιανουαρίου 2005, οι όροι “αντισυμβαλλόμενο μέρος” αντικαθίστανται από τους όρους “κράτος μέλος”.
Το κείμενο των τροπολογιών της έκδοσης 2005 του παραρτήματος Β στην ADR δημοσιεύεται το νωρίτερο δυνατό σε όλες τις επίσημες γλώσσες της Κοινότητας.»
Άρθρο 2
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο μέχρι την 1η Ιουλίου 2005. Ενημερώνουν πάραυτα την Επιτροπή για το κείμενο των εν λόγω διατάξεων και της διαβιβάζουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Τα κράτη μέλη καθορίζουν τους τρόπους με τους οποίους διενεργείται η εν λόγω αναφορά.
2. Τα κράτη μέλη κοινοποιούν στην Επιτροπή το κείμενο των κυρίων διατάξεων της εθνικής νομοθεσίας τις οποίες θεσπίζουν στον τομέα που καλύπτεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 9 Δεκεμβρίου 2004.

Labels: 12
8
15